WorldSkills-kilpailu

WorldSkills-kilpailu (eng. WorldSkills Competition), eli ammattitaidon maailmanmestaruuskilpailu, on joka toinen vuosi järjestettävä nuorten kansainvälinen ammattitaitokilpailu. Kilpailussa ratkotaan maailmanmestaruudet noin 50 lajissa, jotka edustavat ammatillisen koulutuksen eri aloja. Aikaisemmin tapahtuma on tunnettu nimellä Skill Olympics, suomeksi Taito-olympialaiset. Ensimmäinen kilpailu järjestettiin vuonna 1950. Kilpailujen taustaorganisaatio on WorldSkills International.  

Joka toinen vuosi ammattitaitoiset nuoret eri puolilta maailmaa kokoontuvat kilpailemaan ammattitaidoissa yleisön edessä. Kilpailijat on valittu edustajiksi kansallisten karsintojen kautta. Kilpailu kestää neljä päivää. 

Suomen ammattitaitomaajoukkue osallistui kilpailuun ensimmäistä kertaa vuonna 1989 Birminghamissä. Suomessa ammattitaitokilpailutoiminnasta ja joukkueen lähettämisestä vastaa Skills Finland ry.  

 WorldSkills Helsinki 2005 
WorldSkills-tapahtuma järjestettiin Suomessa vuonna 2005. Kilpailu käytiin Helsingin Messukeskuksessa toukokuussa 2005. Kilpailuun osallistui noin 700 nuorta 38 eri maasta ja kilpailulajeja oli noin 40. Kävijöitä nelipäiväisessä tapahtumassa oli yhteensä 118 000, mikä tekee WorldSkills Helsinki 2005 -tapahtumasta yhden kävijämäärältään suurimmista Messukeskuksessa koskaan järjestetyistä tapahtumista. 

Suomi oli MM-kilpailujen neljänneksi menestyksekkäin maa Sveitsin, Korean ja Saksan jälkeen. Suomi voitti neljä kultaa, yhden hopean ja kolme pronssia sekä 17 diplomia keskitasoa paremmista suorituksista. 

 Aikaisemmat kilpailut 
1.1950:Madrid, Espanja2.1951:Madrid, Espanja3.1953:Madrid, Espanja4.1955:Madrid, Espanja5.1956:Madrid, Espanja6.1957:Madrid, Espanja7.1958:Bryssel, Belgia8.1959:Modena, Italia9.1960:Barcelona, Espanja10.1961:Duisburg, Länsi-Saksa11.1962:Gijón, Espanja12.1963:Dublin, Irlanti13.1964:Lissabon, Portugali14.1965:Glasgow, Iso-Britannia15.1966:Utrecht, Alankomaat16.1967:Madrid, Espanja17.1968:Bern, Sveitsi18.1969:Bryssel, Belgia19.1970:Tokyo, Japani20.1971:Gijón, Espanja21.1973:München, Länsi-Saksa22.1975:Madrid, Espanja23.1977:Utrecht, Alankomaat24.1978:Pusan, Korea25.1979:Cork, Irlanti26.1981:Atlanta, Yhdysvallat27.1983:Linz, Itävalta28.1985:Osaka, Japani29.1988:Sydney, Australia30.1989:Birmingham, Iso-Britannia31.1991:Amsterdam, Alankomaat32.1993:Taipei, Taiwan33.1995:Lyon, Ranska34.1997:St. Gallen, Sveitsi35.1999:Montréal, Kanada36.2001:Seoul, Etelä-Korea37.2003:St. Gallen, Sveitsi38.2005:Helsinki, Suomi39.2007:Shizuoka, Japani40.2009:Calgary, Kanada41.2011:Lontoo, Iso-Britannia42.2013:Leipzig, Saksa43.2015:São Paulo, Brasilia44.2017:Abu Dhabi, Yhdistyneet Arabiemiraatit45.2019:Kazan, Venäjä46.2022:WorldSkills Competition 2022 Special Edition, hajautettu useisiin maihin

 Tulevat kilpailut 
47.
2024:
Lyon, Ranska

 Ulkoiset linkit 

 WorldSkills International - virallinen sivusto 
 WorldSkills International - Portaali, joka keskittyy kilpailuihin 
 WorldSkills-säätiö 
Luokka:Kansainväliset kilpailut

Luokka:Työ